ป้องกันตัวเองจากริ้นน้ำเค็ม รักษารอยกัดด้วยตัวเอง เข้ารับการรักษาทางการแพทย์
ผลิตภัณฑ์เหล่านี้สามารถปกป้องคุณเวลาที่คุณออกไปกลางแจ้งได้ คุณอาจจะฉีดสเปรย์กันแมลงหรือใช้ผลิตภัณฑ์ที่ทำให้บริเวณรอบๆ ไม่น่าอยู่สำหรับแมลง เช่น เทียน ผลิตภัณฑ์ที่ช่วยต่อสู้กับริ้นน้ำเค็มได้ดีที่สุดก็คือ DEET แต่ผลิตภัณฑ์อื่นๆ เช่น ตะไคร้หอม ก็ช่วยได้เช่นกัน  เวลาที่ใช้ผลิตภัณฑ์เหล่านี้ คุณต้องปฏิบัติตามวิธีการใช้ทั้งหมด เพราะการใช้สเปรย์กันแมลงที่ไม่ถูกต้องอาจก่อให้เกิดอันตรายได้ ใช้สเปรย์กันแมลงก็ต่อเมื่อคุณออกไปข้างนอกเท่านั้น และฉีดซ้ำตามที่ระบุไว้ที่ฉลากของผลิตภัณฑ์ ทำให้แมลงเข้าถึงผิวหนังของคุณไม่ได้เพื่อที่มันจะได้ไม่กัดคุณ ปกปิดผิวหนังส่วนต่างๆ ด้วยการใส่เสื้อแขนยาว กางเกงขายาว ถุงเท้า รองเท้า และหมวก คุณอาจจะถึงขั้นใส่หมวกที่มีตาข่ายบางๆ ปิดหน้าไว้อีกทีก็ได้เพื่อไม่ให้แมลงกัดหน้าคุณ! เสื้อผ้าสีอ่อนจะช่วยป้องกันแมลงได้ดีกว่าเสื้อผ้าสีเข้ม แมลงที่น่ารำคาญชนิดนี้จะเข้ามาในบ้านแล้วก็มากัดคุณ ริ้นน้ำเค็มนั้นตัวเล็กพอที่จะบินลอดมุ้งลวดเข้ามาได้ เพราะฉะนั้นคุณต้องปิดหน้าต่างให้สนิทเพื่อไม่ให้มันเข้ามาได้ เวลาที่พวกมันจะอยู่กันชุมที่สุดก็คือตอนเช้าและตอนเย็น เพราะฉะนั้นคุณต้องปิดหน้าต่างและประตูในช่วงเวลานี้ให้สนิท ติดม่านแม่เหล็กกันยุงและมุ้งลวดเพื่อช่วยกันแมลงออกไป การเปิดพัดลมทำให้แมลงบินเข้ามาในพื้นที่ได้ยากขึ้น จะเป็นพัดลมชนิดไหนก็ได้ แต่พัดลมแบบส่ายจะช่วยป้องกันบริเวณได้เป็นวงกว้างที่สุด ระมัดระวังเวลาใช้พัดลม! อย่าวางไว้ใกล้สระว่ายน้ำหรือแหล่งน้ำ เพราะมันอาจจะตกลงไปแล้วทำให้ไฟดูดได้ ดูให้ดีว่าเสียบสายต่ออย่างปลอดภัยและไม่เสี่ยงต่อการสะดุดล้ม ริ้นน้ำเค็มจะวางไข่ในดินชื้นแฉะ ซึ่งคุณมักจะพบแถวๆ บ่อน้ำ แม่น้ำ และทางน้ำอื่นๆ ฤดูกาลที่มีริ้นน้ำเค็มชุมที่สุดก็คือช่วงกลางถึงปลายหน้าร้อน ซึ่งคุณก็เจอริ้นน้ำเค็มได้บ่อยในช่วงเวลานี้  เวลาที่ไปตั้งแคมป์ในช่วงฤดูร้อน ให้เลือกบริเวณที่ไม่ใกล้ทางน้ำ เนื่องจากบริเวณที่เป็นชายฝั่งนั้นเป็นที่อยู่อาศัยหลักของริ้นน้ำเค็ม ให้ดูแผนที่ท้องถิ่นก่อนไปเยี่ยมชมหรือซื้ออสังหาริมทรัพย์ในบริเวณชายฝั่ง คุณควรทำอย่างนี้ทุกครั้งหลังจากที่โดนแมลงกัด เพราะสบู่จะไปทำความสะอาดผิวบริเวณนั้นและลดความเสี่ยงของการติดเชื้อ นอกจากนี้ยังล้างคราบน้ำลายของแมลงที่ติดอยู่บนผิวหนังด้วย ห่อถุงน้ำแข็งหรือถุงประคบเย็นไว้ในผ้าแล้วประคบลงบนผิวหนังครั้งละ 15 นาที คุณสามารถประคบเย็นด้วยน้ำแข็งหรือถุงประคบได้วันละ 2-3 ครั้งในช่วง 2 วันแรกหลังจากที่คุณโดนกัด คุณสามารถหาซื้อครีมไฮโดรคอร์ติโซน 1% ได้จากร้านขายยาทั่วไป เมื่อทาลงบนรอยกัดแล้ว มันจะช่วยบรรเทาอาการคันได้ ปฏิบัติตามวิธีการใช้ตามที่ระบุอยู่บนบรรจุภัณฑ์เพื่อให้แน่ใจว่าคุณใช้ได้อย่างถูกต้อง   ปรึกษาแพทย์ก่อนใช้ผลิตภัณฑ์กับเด็กอายุต่ำกว่า 12 ปี หรือหากคุณกำลังตั้งครรภ์หรือให้นม ทาครีมลงบนตุ่มนูนโดยตรง ไม่ใช่ผิวบริเวณรอบๆ  อย่าใช้ครีมไฮโดรคอร์ติโซนเกิน 7 วัน ยกเว้นว่าแพทย์สั่ง นอกจากครีมไฮโดรคอร์ติโซนแล้ว คุณยังสามารถแตะโลชั่นคาลาไมน์ลงบนรอยกัดได้ด้วย เขย่าขวดโลชั่น จากนั้นเหยาะลงบนแผ่นสำลี แล้วแตะแผ่นสำลีลงบนตุ่มนูน  อย่าลืมปฏิบัติตามวิธีใช้ที่ระบุข้างขวด ปรึกษาแพทย์ก่อนใช้โลชั่นคาลาไมน์กับเด็กอายุต่ำกว่า 12 ปี หรือหากคุณกำลังตั้งครรภ์หรือให้นม คุณสามารถใช้โลชั่นคาลาไมน์เท่าไหร่ก็ได้ตามต้องการแต่ต้องไม่เกิน 7 วัน ถ้าหลังจากนั้นแล้วอาการยังไม่ดีขึ้น ให้ปรึกษาแพทย์ ว่านหางจระเข้เป็นยารักษาจากธรรมชาติที่ช่วยลดอาการปวดและคันที่เกิดจากการโดนแมลงกัด แตะว่านหางจระเข้เล็กน้อยลงบนตุ่มนูน คุณสามารถหาซื้อว่านหางจระเข้ได้ตามร้านขายยาส่วนใหญ่หรือทางออนไลน์ แต่ต้องเลือกแบบที่ไม่มีส่วนประกอบอื่นปะปน เช่น อย่าซื้อโลชั่นทาตัวที่มีส่วนประกอบของว่านหางจระเข้ เพราะมันอาจจะไม่ได้ช่วยให้รอยกัดหายปวดและคัน ยาไดเฟนไฮดรามีน (เบนาดริล) เป็นตัวเลือกที่ดี แต่คุณก็อาจจะรับประทานชนิดที่ไม่ง่วงได้เช่นเดียวกัน ยาต้านฮิสตามีนจะไปลดปฏิกิริยาของร่างกายที่มีต่อการกัด ซึ่งจะช่วยลดอาการคันได้ แต่ก็อาจจะทำให้ง่วงนอน  ปรึกษาแพทย์ก่อนรับประทานยาต้านฮิสตามีน รับประทานยาตามปริมาณที่ระบุไว้ที่บรรจุภัณฑ์เสมอ จำไว้ว่ายาต้านฮิสตามีนบางตัวอาจทำให้คุณง่วง เพราะฉะนั้นอย่าขับรถหรือทำกิจกรรมที่ต้องจดจ่อเต็มที่ ถ้าคุณจำเป็นต้องรับประทานยาไดเฟนไฮดรามีนนานกว่า 7 วัน คุณควรปรึกษาแพทย์ และควรหยุดรับประทานเมื่ออาการหายไปแล้วเท่านั้น คุณสามารถรับประทานไอบูโพรเฟน แอสไพริน หรือมอทรินเพื่อบรรเทาอาการปวดและบวมที่เกิดจากการถูกแมลงกัดได้ แต่ให้รับประทานแต่น้อยและอย่าผสมกับยาตัวอื่น  รับประทานตามปริมาณที่ระบุไว้ที่บรรจุภัณฑ์ ปรึกษาแพทย์เพื่อให้แน่ใจว่ายาต้านอักเสบชนิดไม่ใช่สเตียรอยด์นั้นปลอดภัยสำหรับคุณ เพราะมันจะทำให้แผลเปิดและเริ่มมีเลือดไหลออกมา ซึ่งนอกจากจะไม่น่าดูและเจ็บแล้ว ยังเพิ่มโอกาสเสี่ยงที่จะติดเชื้อด้วย และที่ยิ่งไปกว่านั้นคือมันไม่ได้ช่วยให้คันน้อยลงเลย! นอกจากนี้การเกายังทำให้แผลหายช้าลงด้วย แม้ว่ามันต้องใช้เวลากว่าแผลจะหาย แต่คุณก็น่าจะสังเกตได้ว่ามันดีขึ้นทุกวัน ถ้ามันไม่ดีขึ้น คุณก็ควรไปพบแพทย์ ถ้าแผลแย่ลง ให้นัดแพทย์ทันทีเพื่อให้แน่ใจว่าคุณไม่ได้ติดเชื้อและไม่ได้มีอาการแพ้ อาการที่ควรสังเกตได้แก่ แผลมีขนาดใหญ่ขึ้น แดงขึ้น เป็นหนอง ปวด และบวม นอกจากนี้คุณก็อาจจะมีไข้หรือมีอาการเหมือนเป็นไข้หวัดใหญ่ด้วย ซึ่งเป็นสัญญาณของการติดเชื้อ แม้ว่าจะพบได้ไม่บ่อยนัก แต่บางคนก็มีอาการแพ้หลังจากโดนริ้นน้ำเค็มกัด ซึ่งถือเป็นสถานการณ์ฉุกเฉินที่ต้องอยู่ภายใต้การดูแลทันทีอาการแพ้มีดังต่อไปนี้:  หายใจลำบาก ลิ้นบวม เสียงแหบ หมดสติ อาการคันอย่างรุนแรง เป็นสมพิษ ชาหรือคันในปาก โชคร้ายที่รอยกัดสามารถติดเชื้อได้ ซึ่งอาจจะเกิดจากเชื้อโรคที่อยู่บนเหล็กในของแมลง หรือไม่การเกาก็อาจทำให้ติดเชื้อได้ถ้าผิวหนังเปิด อาการที่ควรสังเกตมีดังต่อไปนี้:  มีไข้ ต่อมโต มีอาการเหมือนไข้หวัดใหญ่ เป็นหนอง รู้สึกปวด แผลบวม แผลแดง แพทย์อาจจะจ่ายยาปฏิชีวนะเพื่อรักษาการติดเชื้อ ซึ่งคุณต้องรับประทานให้หมด ไม่อย่างนั้นอาการอาจจะกลับมาได้ ในกรณีที่เกิดขึ้นได้น้อยมากๆ นั้น แพทย์อาจจะรักษาด้วยสเตียรอยด์เพื่อลดอาการคันและการอักเสบอย่างรุนแรง ซึ่งการใช้สเตียรอยด์ก็อาจจะเป็นตัวเลือกถ้าไม่มีอะไรช่วยบรรเทาอาการได้แล้ว  แพทย์อาจจะให้สเตียรอยด์โโดยการฉีดเข้าเส้นหรือฉีดยาเข้าหลอดเลือดดำ นอกจากนี้แพทย์ก็อาจจะจ่ายครีมไฮโดรคอร์ติโซนที่เข้มข้นกว่าให้ด้วย
ใช้สเปรย์กันแมลงที่มีส่วนผสมของ DEET เพื่อฆ่าแมลง. สวมเสื้อผ้าที่ป้องกันแมลง. ปิดหน้าต่างและประตูในช่วงกลางถึงปลายหน้าร้อน. เปิดพัดลมไล่แมลง. หลีกเลี่ยงดินชื้นแฉะ เช่น รอบๆ ทางน้ำ ในฤดูกาลที่มีริ้นน้ำเค็มชุกชุม. ทำความสะอาดรอยกัดด้วยสบู่กับน้ำอุ่น. ใช้น้ำแข็งหรือถุงประคบเย็นเพื่อบรรเทาอาการปวดบวม. ทาครีมไฮโดรคอร์ติโซนเพื่อบรรเทาอาการคัน. ใช้โลชั่นคาลาไมน์เป็นอีกทางเลือกหนึ่งในการลดอาการคัน. ใช้ว่านหางจระเข้บรรเทาอาการปวดและคัน. รับประทานยาต้านฮิสตามีนเพื่อลดอาการคัน. รับประทานยาต้านอักเสบชนิดไม่ใช่สเตียรอยด์ (NSAIDs) เพื่อลดอาการปวดและการอักเสบ. อย่าเกาแผล. คิดไว้ว่าต้องใช้เวลาประมาณ 2 สัปดาห์กว่าแผลจะหาย. เข้ารับการรักษาแบบฉุกเฉินถ้าคุณมีอาการแพ้. สังเกตสัญญาณของการติดเชื้อ. รับประทานยาปฏิชีวนะทั้งหมดตามที่แพทย์จ่ายถ้ามี. สอบถามแพทย์เรื่องการจ่ายยาสเตียรอยด์สำหรับอาการคันอย่างรุนแรง.
https://www.wikihow.com/Treat-No%E2%80%90See%E2%80%90Um-Bites https://www.wikihow.com/Treat-No%E2%80%90See%E2%80%90Um-Bites https://www.wikihow.com/Treat-No%E2%80%90See%E2%80%90Um-Bites
Preventing No-See-Um Bites Treating Your Bites at Home Seeking Medical Treatment